4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ

 4.1.1 ผลิตภัณฑ์

ผ้าลูกไม้ปัก

เป็นผลิตภัณฑ์ที่ใช้เส้นด้ายหลายๆชนิด
ปักลงบนผืนผ้าเพื่อให้เกิดลวดลายที่สวยงามเหมาะสำหรับการตัดเย็บชุดชั้นในสตรี
เสื้อผ้าสำเร็จรูปและสินค้าอื่นๆ อีกมากมาย โดยมีทั้งชนิดผืนและชนิดแถบ

ผ้าไม่ทอ

เป็นผลิตภัณฑ์จากเส้นใยสังเคราะห์
โดยนำมาผ่านกระบวนการผลิตและเครื่องมือที่ทันสมัยเหมาะสำหรับการนำไปบุเสื้อสกี รองเท้า
แอร์ฟิวเตอร์ ฟองน้ำหนุนไหล่ เครื่องนอน และผลิตภัณฑ์ในรถยนต์

4.1.2 สิทธิประโยชน์ในการประกอบธุรกิจ ได้รับบัตรส่งเสริมการลงทุน

- บัตรเลขที่ 1056(2)/2550 ประเภทผลิตภัณฑ์สิ่งทอหรือชิ้นส่วน

  - บัตรเลขที่ 1182(2)/2550
  ประเภทผลิตภัณฑ์สิ่งทอหรือชิ้นส่วนและผลิตภัณฑ์จากหนังสัตว์หรือหนังเทียม

- บัตรเลขที่ 1774(2)/2550 ประเภทผลิตชิ้นส่วนประกอบเครื่องนุ่งห่ม,
ผลิตเครื่องตกแต่งในรถยนต์ และ

อุปกรณ์การแพทย์

  - บัตรเลขที่ 1021(1)/2553 ประเภทผลิตหน้ากากอนามัย

  - บัตรเลขที่ 1598(2)/2553 ประเภทผลิตภัณฑ์สิ่งทอหรือชิ้นส่วน

4.1.3 สิทธิอื่นๆ

- ไม่มี -

4.1.4 ข้อจำกัดในการประกอบธุรกิจ

- ไม่มี -

 4.2 การตลาดและภาวะการแข่งขัน

4.2.1 นโยบายและลักษณะการตลาด

- ลักษณะลูกค้าของบริษัท

บริษัททำการจำหน่ายสินค้าที่ผลิตได้ในประเทศเป็นส่วนใหญ่ โดยจำหน่ายให้กับโรงงานอุตสาหกรรม
เช่น โรงงานผลิตเสื้อผ้าสำเร็จรูป โรงงานผลิตชุดชั้นในสตรี โรงงานผลิตรองเท้า
โรงงานผลิตชิ้นส่วนรถยนต์ ในส่วนที่เหลือส่งขายยังต่างประเทศให้แก่ลูกค้าที่มีลักษณะเดียวกัน

- การจำหน่ายและช่องทางการจำหน่าย

บริษัทมีพนักงานขาย และทีมขาย ซึ่งทำหน้าที่ในด้านการขาย และบริการลูกค้าในประเทศ
และต่างประเทศ
และยังมีตัวแทนในการขายและดูแลลูกค้าในประเทศที่บริษัทไม่สามารถให้บริการได้ทั่วถึง

- สัดส่วนการจำหน่ายในประเทศและต่างประเทศ

บริษัททำการจำหน่ายสินค้าที่ผลิตได้ในประเทศเป็นส่วนใหญ่ ซึ่งอยู่ประมาณร้อยละ 85.27
และในส่วนที่เหลืออีกประมาณร้อยละ 14.73 ส่งขายยังต่างประเทศโดยตรง

4.2.2 การตลาดและภาวะการแข่งขัน

สภาวการณ์สิ่งทอโดยรวมทั้งในส่วนของตลาดสิ่งทอพื้นฐานและสิ่งทอประยุกต์ในประเทศมีแนวโน้มปรับตัวดีขึ้นในช่วง
3 ไตรมาสแรกของปี 2554 แต่สะดุดลงจากภาวะน้ำท่วมในช่วงไตรมาสสุดท้าย อย่างไรก็ตาม
ปริมาณการขายของบริษัทได้ปรับตัวขึ้นทั้งในส่วนของในประเทศและต่างประเทศ ดังปรากฏในข้อ
3.3

ในส่วนของปี 2555 นี้ บริษัทยังประเมินว่าการขยายตัวของตลาดในประเทศ
ทั้งในด้านสิ่งทอพื้นฐานและด้านสิ่งทอประยุกต์จะยังคงขยายตัวต่อเนื่อง
อันเนื่องมาจากความพยายามของรัฐบาลที่เน้นการเจริญเติบโตด้านการบริโภคภายในประเทศ

กลยุทธ์ในการแข่งขัน

บริษัทจะยังคงเน้นการรักษาฐานลูกค้าในประเทศและต่างประเทศ
ในขณะเดียวกันก็ยังคงเน้นการสร้างนวัตกรรมและสินค้าใหม่
อีกทั้งการทำตลาดไปสู่ประเทศที่ได้ทำข้อตกลงเปิดเสรีทางการค้ากับประเทศไทยให้มากขึ้น

นอกจากนี้ บริษัทยังได้มุ่งเน้นที่จะลดต้นทุนการผลิตลง โดยเฉพาะอย่างยิ่งต้นทุนด้านพลังงาน

กลุ่มลูกค้าเป้าหมาย

บริษัทมุ่งเน้นไปที่ผู้ผลิตสินค้าที่มีคุณภาพระดับกลางขึ้นไป
ซึ่งมีการจำหน่ายสินค้าปลายทางในทุกทวีปทั่วโลก

4.3 การจัดหาผลิตภัณฑ์

4.3.1 จำนวนโรงงานและสถานที่ทำการของโรงงาน

 บริษัทมีสถานประกอบการที่เป็นโรงงาน เป็นจำนวน 6 แห่ง ดังนี้

1. ตั้งอยู่เลขที่ 600 หมู่ 11 ถนนสุขาภิบาล 8 ตำบลหนองขาม อำเภอศรีราชา จังหวัดชลบุรี

2. ตั้งอยู่เลขที่ 624/5-8 หมู่ 11 ถนนสุขาภิบาล 8 ตำบลหนองขาม อำเภอศรีราชา จังหวัดชลบุรี

3. ตั้งอยู่เลขที่ 600/3 หมู่ 11 ถนนสุขาภิบาล 8 ตำบลหนองขาม อำเภอศรีราชา จังหวัดชลบุรี

4. ตั้งอยู่เลขที่ 111/2 หมู่ 5 ถนนสุวรรณศร ตำบลนนทรี อำเภอกบินทร์บุรี จังหวัดปราจีนบุรี (มี
2 โรงงาน)

5. ตั้งอยู่เลขที่ 220 หมู่ 5 ถนนสุวรรณศร ตำบลนนทรี อำเภอกบินทร์บุรี จังหวัดปราจีนบุรี

4.3.2 การจัดหาวัตถุดิบ

ประเภทของวัตถุดิบ

 วัตถุดิบหลักที่สำคัญของบริษัท ได้แก่ เส้นด้าย , ผ้าผืน และ เส้นใยสังเคราะห์

1. เส้นด้าย

บริษัทใช้เส้นด้ายในการผลิตหลายชนิด เช่น เส้นด้าย COTTON , เส้นด้าย POLYESTER ,
และเส้นด้าย RAYON รวมทั้งเส้นด้ายแฟชั่น และเส้นด้ายที่มีคุณสมบัติพิเศษต่อผิวสัมผัส
ซึ่งสั่งซื้อจากผู้ผลิตเส้นด้าย , ตัวแทนจำหน่าย และสั่งซื้อจากต่างประเทศ

2. ผ้าผืน

ผ้าที่ใช้ส่วนใหญ่ ได้แก่ ผ้า COTTON , ผ้า NYLON , ผ้า T/C และอื่น ๆ
ได้สั่งซื้อจากผู้ผลิตและผู้จำหน่ายทั่วไป ส่วนผ้าที่มีคุณสมบัติพิเศษ ได้สั่งซื้อจากต่างประเทศ

3. เส้นใยสังเคราะห์

ส่วนใหญ่ใช้เส้นใย POLYESTER ในการผลิตสินค้า การสั่งซื้อ ซื้อจากผู้ผลิตในประเทศเป็นส่วนใหญ่
บางส่วนซื้อจากต่างประเทศ เพื่อขายให้ลูกค้าที่ซื้อไปผลิตเพื่อส่งออก

4.3.3 สัดส่วนการซื้อวัตถุดิบในประเทศและต่างประเทศ

บริษัทได้จัดซื้อวัตถุดิบในการผลิตจากในประเทศเป็นส่วนใหญ่ คิดเป็นประมาณ 90%
ของการจัดซื้อวัตถุดิบทั้งหมด ส่วนที่เหลืออีกประมาณ 10% เป็นการจัดซื้อจากต่างประเทศ

บริษัทยังคงต้องแสวงหาวัตถุดิบที่มีคุณสมบัติพิเศษเพื่อนำมาพัฒนาสินค้าให้ทันสมัยตรงกับความต้องการของลูกค้าทั้งด้านคุณภาพ,
ราคา, กำหนดส่งของ โดยส่วนใหญ่ต้องมีการต่อรองกับผู้จำหน่ายวัตถุดิบ
เพื่อไม่ให้มีปัญหาในการจัดส่งสินค้า

4.3.4 สภาพปัญหาเกี่ยวกับวัตถุดิบและจำนวนผู้จำหน่ายวัตถุดิบ

ในส่วนของอุตสาหกรรมสิ่งทอ
ยังคงได้รับผลกระทบจากปัญหาภาวะโลกร้อนและการปรับตัวสูงขึ้นของราคาน้ำมัน
ซึ่งทำให้ราคาเส้นด้ายที่ผลิตจากเส้นใยธรรมชาติและเส้นใยสังเคราะห์มีการปรับตัวเพิ่มขึ้นด้วย

4.  งานที่ยังไม่ส่งมอบ

  - ไม่มี -